Şərq çinarı

Təbii yayılması 
Təbii halda Balkan yarmadasında, Egey dənizi adalarında, Kiçik Asiyanın cənub və qərbində, Aralıq dənizinin şərq sahillərində, Kipr və Krit adalarında yayılmışdır.

 Botaniki təsviri 
Hündürlüyü 40–50 m-ə, gövdəsinin diametri 1,5–3 m-ə çatan geniş çətirə malik iri ağacdır. Gövdə və budaqların qabığı yaşılımtıl, açıq boz və ya sarımtıl-yaşıldır. Tumurcuqları enli-konusşəkillidir, şişuclu, uzun zoğlarda növbəli düzülmüşdür. Yarpaqları növbəli düzülüşlü, dəyirmi və ya yumurtavari, 3–7 dilimlidir, uzun saplaqlı, üst tərəfi parlaq yaşıl, alt tərəfi qonur-yaşıl, çılpaq və ya seyrək tüklüdür. Birevli bitkidir. Çiçəkləri müxtəlif cinsli, sallanan uzun saplaqlarda 2-dən 70-ə qədər olmaqla şarvari çiçək qrupunda yerləşmişdir. Meyvəsinin diametri 2–2,5 sm-ə, uzunluğu 4–7 mm-ə çatan, yuxarısı enliləşmiş və tüklənmiş toxumcadır. Toxumu uzunsovdur.

 Ekologiyası 
Toxum, qələm, basdırma və gövdə pöhrəsi ilə artırılır. Şərq çinarı işıq və istisevən, torpağa tələbkar bitkidir.

 Azərbaycanda yayılması 
Şərq çinarına Böyük Qafqazın cənub yamaclarında, о cümlədən Ağstafa, Gəncə, Göyçay, Bərdə, Zəngilan, Naxçıvan, Ordubad, Yardımlı, Zaqatala, Ağdaş, Şəki, Qəbələ, Bakı və başqa yerlərdə təbii halda rast gəlinir.

 İstifadəsi 
Park, bağ və bağçalarda tək-tək və ya qrup halında əkilir. Şərq çinarının piramidal çətirli forması – Platanus orientalis f.pyramidalis Abşeronda yaşıllaşdırmada geniş istifadə edilir.

 İstinadlar 

Azərbaycan Dendroflorası III cild-Bakı:"Elm",2016,400 səh.  T. S. Məmmədov

 Məlumat mənbələri 
 Tofiq Məmmədov, Elman İsgəndər, Tariyel Talıbov. "Azərbaycanın Nadir Ağac və kol bitkiləri", Bakı: "Elm", 2014, 380 səh.

 İstinad 
 Флора Азербайджана. т.5. 1954; Флора Kaвkaзa. т.5. 1954;
 Azərbaycanın ağac və kolları. I cild. 1961;
 Azərbaycan flora-sının konspekti. I–III cildlər. 2005; 2006; 2008;
 Tofiq Məmmədov, Elman İsgəndər, Tariyel Talıbov. Azərbaycanın nadir ağac və kol bitkiləri", Bakı: "Elm", 2014, 380 səh

Kateqoriya:Çinar

Kateqoriya:Dekorativ ağaclar
Kateqoriya:Azərbaycan ağacları
Kateqoriya:İraq florası
Kateqoriya:Livan florası
Kateqoriya:Türkiyə florası
Kateqoriya:Əfqanıstan florası
Kateqoriya:Hindistan florası
Kateqoriya:İran florası
Kateqoriya:Pakistan florası
Kateqoriya:Bolqarıstan florası
Kateqoriya:Albaniya florası